கேள்வி: கீ. பா. கணேஷ் குமார் - அரசியல் வாழ்க்கை குறித்து விரிவாக சொல்லுங்கள்.
பதில்: மே 2001 இல், கணேஷ் குமார் பத்தனாபுரம் சட்டப்பேரவைத் தொகுதியிலிருந்து கேரள காங்கிரசு (பி. டி. ஐ.) கட்சி சார்பில் கேரள சட்டப்பேரவைக்கு தேர்ந்தெடுக்கப்பட்டார். இவர் தனது எதிராகப் போட்டியிட்ட கே. பிரகாஷ் பாபு என்பவரை 9,931 வாக்குகள் வித்தியாசத்தில் தோற்கடித்தார். 2006 சட்டமன்றத் தேர்தலில், பத்தனாபுரத்தில் இருந்து மீண்டும் தேர்ந்தெடுக்கப்பட்ட கணேஷ் குமார், இந்த முறை இந்தியப் பொதுவுடைமைக் கட்சி கே. ஆர். சந்திரமோகனனை தோற்கடித்து 11,814 வாக்குகள் வித்தியாசத்தில் வெற்றி பெற்றார். 2011 சட்டமன்றத் தேர்தலில், பத்தனாபுரம் தொகுதியில் தனது மூத்த இந்தியப் பொதுவுடைமைக் கட்சி போட்டியாளரான கே. ராஜகோபாலை தோற்கடித்து, 20,402 வாக்குகள் வித்தியாசத்தில் கணேஷ் குமார் மூன்றாவது முறையாக வெற்றி பெற்றார். 2011 மே மாதம் உம்மன் சாண்டி அமைச்சரவையில் வனத்துறை, விளையாட்டு மற்றும் திரைத்துறை அமைச்சராகப் பணியாற்றினார். இவரின் மனைவி யாமினி தங்கச்சி தாக்கல் செய்த குடும்ப வன்முறை வழக்கைத் தொடர்ந்து 2013 ஏப்ரல் 7 அன்று அமைச்சரவையில் இருந்து விலகினார். 2016 சட்டமன்றத் தேர்தலில், கணேஷ் குமார் எல். டி. எஃப் வேட்பாளராகப் போட்டியிட்ட இந்திய தேசிய காங்கிரசு கட்சியின் ஜகதீஷ் (நடிகர்) 24,562 வாக்குகள் வித்தியாசத்தில் தோற்கடித்தார்.
கேள்வி: கீ. பா. கணேஷ் குமார் - சொந்தத வாழ்க்கை என்பது என்ன?
பதில்: கணேஷ் குமார் ஒரு இந்து நாயர் குடும்பத்தில் முன்னாள் அமைச்சர் ஆர். பாலகிருஷ்ண பிள்ளை மற்றும் வத்சலா குமாரி ஆகியோரின் மகனாக 25 மே 1967 அன்று கேரளம் கொல்லத்தில் பிறந்தார். திருவனந்தபுரம் அரசு கலைக் கல்லூரியில் முன்னாள் மாணவராக இருந்தார். மே 20,1994 அன்று, அவர் டாக்டர் யாமினி தங்கச்சியை மணந்தார். இவர் இளம்பருவ ஆரோக்கியத்தில் முனைவர் பட்டம் பெற்றபோது சுகாதார அறிவியல் ஆய்வுகளுக்கான அச்சுத மேனன் மையத்தில் மூத்த ஆராய்ச்சியாளராக பணியாற்றினார். இந்த தம்பதிக்கு ஆதித்யன் மற்றும் தேவராமன் என்ற இரண்டு மகன்கள் உள்ளனர். பின்னர், சொந்த காரணங்களுக்காக விவாகரத்து பெற்றனர். பின்னர் ஏசியாநெட்டில் பணிபுரியும் பிந்து மேனனை கணேஷ் 24 ஜனவரி 2014 அன்று மணந்தார்.
கேள்வி: கீ. பா. கணேஷ் குமார் - சர்ச்சை பற்றி தகவல் சொல்.
பதில்: 2013இல் நடைபெற்ற சூரிய மின்சக்தி ஊழல் வழக்கில் முக்கிய குற்றவாளியான சரிதா எஸ் நாயரின் வழக்கறிஞர் பென்னி பாலகிருஷ்ணன், கணேஷ் குமார் மீது கடுமையான குற்றச்சாட்டுகளை முன்வைத்த்தார். 2018 ஆம் ஆண்டில், சாலையில் ஒரு இளைஞரை இவர் தாக்கியதாகக் கூறப்படுகிறது. அந்த இளைஞர் சிகிச்சைக்காக மருத்துவமனையில் அனுமதிக்கப்பட்டார். அந்த ஆண்டின் பிற்பகுதியில் கணேஷ் குமார் ஒரு பள்ளி நிகழ்வில் ஒரு பள்ளி தலைமை ஆசிரியரை அடித்ததாக குற்றச்சாட்டுகளை எதிர்கொண்டார்.